## Els graus universitaris amb les notes de tall més altes baixen quasi un punt després de la tercera adjudicació de vacants

*** El procés d’adjudicació i llistes d’espera en les universitats s’ha centralitzat enguany per primera vegada per la Conselleria
* Les pròximes adjudicacions tindran lloc el 30 de juliol; el 4, 11, 18 i 25 de setembre i el 2 d’octubre**

La Conselleria d’Educació, Cultura, Universitats i Ocupació ha realitzat este dijous la tercera adjudicació de places universitàries. És la primera vegada que l’Administració centralitza esta adjudicació i les llistes d’espera a través d’una nova plataforma telemàtica.

Tal com va ocórrer en la segona adjudicació, s’ha observat una baixada de les notes de tall dels deu graus universitaris amb les notes de tall més altes en la primera adjudicació de fins a 0,994 punts respecte a la nota inicial.

Així la variació d’estos graus és la següent:

1. Doble grau en Física i Matemàtiques impartit en la Universitat de València: 13,578 (1a adjudicació); 13,345 (2n adjudicació); 13,294 (3a adjudicació). El que suposa 0,284 punts de diferència respecte a la primera adjudicació.   
2. PARS en Enginyeria Aeronàutica (via grau en Enginyeria Aeroespacial) impartit per la Universitat Politècnica de València: 13,371 (1a adjudicació); 13,282 (2a adjudicació); 13,27 (3a adjudicació); 0,101 punts de diferència.  
3. Doble grau en Enginyeria Informàtica i Matemàtiques impartit en la Universitat Politècnica de València: 13,333 (1a adjudicació); 13,114 (2a adjudicació); 13,016 (3a adjudicació); 0,317 de diferència.  
4. Doble grau en Física i Matemàtiques impartit per la Universitat d’Alacant: 13,213 (1a adjudicació); 12,428 (2a adjudicació); 12,219 (3a adjudicació); 0,994 de diferència.  
5. Grau en Medicina impartit per la Universitat de València: 13,202 (1a adjudicació); 12,803 (2a adjudicació); 12,803 (3a adjudicació); 0,399 punts de diferència.  
6. Grau en Medicina impartit per la Universitat d’Alacant: 13,200 (1a adjudicació); 12,824 (2a adjudicació); 12,794 (3a adjudicació); 0,406 de diferència.  
7. Grau en Enginyeria Aeroespacial impartit per la Universitat Politècnica de València: 13,176 (1a i 2n adjudicació); 13,038 (3a adjudicació); 0,138 de diferència.  
8. Grau en Medicina impartit per la Universitat Miguel Hernández d’Elx: 13,163 (1a adjudicació); 12,781 (2a adjudicació); 12,781 (3a adjudicació); 0,382 punts de diferència.  
9. Grau en Medicina impartit per la Universitat Jaume I de Castelló: 13,085 (1a adjudicació); 12,75 (2a adjudicació); 12,75 (3a adjudicació); 0,335 punts de diferència.  
10. Doble grau en Matemàtiques i Enginyeria Informàtica a la Universitat de València: 13,022 (1a adjudicació); 12,604 (2n adjudicació); 12,388 (3a adjudicació); 0,634 punts de diferència.

La Secretaria Autonòmica d’Universitats han destacat que la novetat de centralitzar este procediment ha suposat una gran tranquil·litat per a l’alumnat ja que les places vacants es comuniquen i assignen per orde de nota i preferència el mateix dia.

A més, enguany es van publicant en la web Universitats.gva.es les actualitzacions de les notes de tall de cada grau perquè els estudiants coneguen amb total transparència l’última nota d’accés per a cada titulació. La informació de l’adjudicació d’este dijous ja està disponible en la web.

La Conselleria farà la pròxima adjudicació de vacants de totes les universitats públiques el 30 de juliol. Les adjudicacions següents seran el 4, 11, 18 i 25 de setembre i el 2 d’octubre.

Fecha: 24/07/2025